OpenLLM-France/wikimedia huggingface dataset:
# Personas

Personas és el cinquè àlbum d'estudi de la banda espanyola El Canto del Loco, llançat en l'1 d'abril de 2008 a Espanya. Tal com havia passat en els darrers tres àlbums, Persones va ser produït per Nigel Walker i va ser gravat a Madrid, entre l'octubre de 2007 i febrer de 2008. A la portada de l'àlbum, apareix una imatge dels quatre components del grup nus, mentre que a la contraportada apareix un nadó, també nu; el nadó es tracta de la filla de David Otero, un dels membres del grup.
Els singles extrets d'aquest CD són Eres tonto, Peter Pan i La suerte de mi vida. Va ser el disc més venut del 2008 i en un any veneren 187.000 còpies, convertint-lo en poc temps en doble disc de platí a Espanya.

## Llista de cançons

* Corazón 4:16
* Acabado en A 2:22
* Eres tonto 3:14
* Peter Pan 4:19
* La vida 3:23
* Personas 3:44
* Fin de semana 3:23
* Eh tu 2:57
* Todo lo hago mal 4:16
* La suerte de mi vida 3:38
* Un millón de cicatrices 4:22
* Gigante 4:28
* Gracias 4:48

## Cançons per canço

La suerte de mi vida i Gigante van ser dedicades a Patricia Conde Galindo, parella del vocalista en els anys d'escriure el text.

## Referències

* 1 2 «Personas». [Consulta: 8 març 2008].
* ↑ Llibret de l'àlbum Personas.
* ↑ López Varela, Ana. «El Canto del Loco regresa con un disco reflexivo». ADN, 01-04-2008. Arxivat de l'original el 2008-04-02. [Consulta: 2 abril].
* ↑ «Personas de El Canto del Loco, el disco más vendido del año pasado». 40principales, 28-01-2009 [Consulta: 27 febrer 2014].
Viccionari
# Adainville

Adainville és un municipi francès, situat al departament d'Yvelines i a la regió de l'Illa de França.
Forma part del cantó de Bonnières-sur-Seine, del districte de Mantes-la-Jolie i de la Comunitat de comunes del Pays Houdanais.
# Bathyporeia

Bathyporeia (del grec bathy, profunditat; poreia, caminar, passejar) és un gènere de crustacis amfípòdes de la família Pontoporeiidae.

## Taxonomia

El gènere Bathyporeia conté les següents espècies:
* Bathyporeia borgi d'Udekem d'Acoz & Vader, 2005
* Bathyporeia chevreuxi d'Udekem d'Acoz & Vader, 2005
* Bathyporeia cunctator d'Udekem d'Acoz & Vader, 2005
* Bathyporeia elegans Watkin, 1938
* Bathyporeia elkaimi d'Udekem d'Acoz & Menioui, 2004
* Bathyporeia gladiura d'Udekem d'Acoz & Vader, 2005
* Bathyporeia gracilis Sars, 1891
* Bathyporeia griffithsi d'Udekem d'Acoz & Vader, 2005
* Bathyporeia guilliamsoniana (Bate, 1857)
* Bathyporeia ledoyeri d'Udekem d'Acoz & Menioui, 2004
* Bathyporeia leucophthalma Bellan-Santini, 1973
* Bathyporeia lindstromi Stebbing, 1906
* Bathyporeia megalops Chevreux, 1911
* Bathyporeia microceras d'Udekem d'Acoz & Menioui, 2004
* Bathyporeia nana Toulmond, 1966
* Bathyporeia parkeri Bousfield, 1973
* Bathyporeia pelagica (Bate, 1856)
* Bathyporeia phaiophthalma Bellan-Santini, 1973
* Bathyporeia pilosa Lindström, 1855
* Bathyporeia pontica Marcusen, 1867
* Bathyporeia pseudopelagica Bellan-Santini & Vader, 1988
* Bathyporeia quoddyensis Shoemaker, 1949
* Bathyporeia sardoa Bellan-Santini & Vader, 1988
* Bathyporeia sarsi Watkin, 1938
* Bathyporeia sophiae Bellan-Santini & Vader, 1988
* Bathyporeia sunnivae Bellan-Santini & Vader, 1988
* Bathyporeia tenuipes Meinert, 1877
* Bathyporeia watkini d'Udekem d'Acoz, Echchaoui & Menioui, 2005

## Referències

* ↑ WoRMS. J. Lowry. Bathyporeia Lindstrom, 1855 (en anglès). World Register of Marine Species, 2012.
* ↑ Bathyporeia (TSN 93990) al web del Sistema Integrat d'Informació Taxonòmica. (anglès)
# Jordi Salas i Salvadó

Jordi Salas i Salvadó (Reus, Baix Camp, 5 de maig de 1958) és un metge, investigador en nutrició i obesitat i professor universitari català.
Llicenciat en medicina i cirurgia el 1982, i doctorat el 1985 per la Universitat de Barcelona, amplià estudis a la Universitat de Nancy I i la Universitat de París V (1985-88), especialitzant-se en nutrició. És catedràtic de nutrició i bromatologia i director del Grup de Recerca en Nutrició Humana de la Universitat Rovira i Virgili. També ocupa el càrrec de cap clínic de nutrició de l'Hospital Universitari Sant Joan de Reus, del qual el 1994-1997 fou responsable de la Unitat de Nutrició Clínica del Servei de Medicina Interna. És director del Centre Català de la Nutrició de l'Institut d'Estudis Catalans (2008), president de la Federació Espanyola de Societats de Nutrició, Alimentació i Dietètica (2010) i membre del Comitè Científic de l'Agència Espanyola de Seguretat Alimentària i Nutrició. Ha estat investigador principal de multitud de projectes de recerca, ha publicat més de cent cinquanta articles de recerca i edità cinc llibres, tots ells centrats en l'estudi de l'obesitat, la diabetis i les malalties cardiovasculars. Ha estat guardonat amb diversos premis, entre els quals destaquen el premi Alexandre Frías i Roig sobre nutrició infantil, el Premi Joves Excel·lents de Catalunya d'innovació mèdica, el premi Instituto Danone a la trajectòria científica (2011), el premi Aula Mèdica/SENPE a la trajectòria científica, atorgat per la Sociedad Española de Nutrición Parenteral y Enteral, i el premi Josep Trueta de l'Acadèmia de Ciències Mèdiques de Catalunya i Balears (2012). L'any 2013 ingressà a l'Institut d'Estudis Catalans (Secció de Biologia). Considerat un dels investigadors més citats del món, l'any 2020 el Govern de la Generalitat de Catalunya li atorgà el Premi Narcís Monturiol.

## Referències

* ↑ «Jordi Salas i Salvadó». Gran Enciclopèdia Catalana. Barcelona: Grup Enciclopèdia Catalana.
* 1 2 Foz i Sala, Màrius «Jordi Salas-Salvadó». IEC: Memòria curs 2012-2013, 2013, pàg. 46-48 [Consulta: 24 agost 2020].
* ↑ «L'investigador Jordi Salas-Salvadó, entre els més citats del món». URV, 19-11-2019. [Consulta: 23 agost 2020].
* ↑ «L'investigador reusenc Jordi Salas-Salvadó, guardonat amb la Medalla Narcís Monturiol». Canal Reus TV, 22-07-2020 [Consulta: 23 agost 2020].
# Coca de llanda

La coca de llanda, també coneguda com a coca de mida, o coca malfeta a les comarques del nord, és una coca dolça de bescuit feta dins d'una llanda, per la qual agafa una forma rectangular. Solen tenir una llargària d'uns 20 a 30 cm, una alçària d'uns 5cm i són bastant espesses. Aquesta coca pot ser de crema, de poma, de carabassa, de nous i panses, de cirera, de xocolate o d'altres ingredients semblants. És una coca típica del centre del País Valencià. Per a la seua elaboració s'usa farina, sucre, oli d'oliva, llima, ous, llet i rent.

## Referències

* ↑ Alicia. «Coca malfeta de Suera (Castelló)» (en castellà), 09-10-2015. [Consulta: 6 gener 2023].
* ↑ Thibaut i Comalada, Eliane. Les Coques catalanes. Barcelona: Proa, 1995, p. 121 p., [16] p. de làm.: il. col.; 25 cm. ISBN 8482561316 [Consulta: 21 gener 2019]. Arxivat 2019-07-24 a Wayback Machine.
* ↑ Jover, Lluïsa. Coques i galetes. Barcelona: Pirene, 1989, p. [48] p. : il.; 26 cm. ISBN 8477665451 [Consulta: 21 gener 2019]. Arxivat 2019-07-24 a Wayback Machine.
* ↑ Marqués, Vicent. Les Millors coques catalanes. Valls: Cossetània, 2015, p. 188 p. ; 23 cm. ISBN 9788490342213.
Gastronomia dels territoris catalanoparlants :
Companatges i condiments :
# Can Jaume de la Punta

Can Jaume de la Punta és un edifici del municipi de Sant Pol de Mar (Maresme) inclòs en l'Inventari del Patrimoni Arquitectònic Català.

## Descripció

Casa d'indians que representa l'exponent més ric de l'arquitectura romàntica de Sant Pol.
Situada en un carrer cèntric de la vila, entre dues cases, amb entrada pel carrer i una eixida posterior. És de planta baixa i dos pisos, i coberta plana de rajola on hi ha una torreta acabada en sostre de volta. La façana s'organitza segons els manuals neoclàssics, aleshores vigents. Es superposen ordres diferents a base de columnes (pilars) en relleu d'ordre jònic (capitells amb volutes al segon pis) i dòric (primer pis). Els murs de color blanc són ricament ornamentats mitjançant estucs i encoixinats, marcs de pedra a les finestres, elements decoratius de terrissa i forjats en reixes i baranes dels balcons. El capcer de la façana està rematat per una balustrada que descansa sobre una cornisa. A l'interior es conserven pintures murals i vitralls d'una gran qualitat. Can Cristòfol està mig abandonat.

## Història

S'anomena casa d'indians a l'habitatge construït per l'home que havia fet fortuna a Amèrica. Generalment, per tal de demostrat la seva posició econòmica, se les feien fer d'una gran qualitat i d'estils barrejats, de tot el que havien vist i desitjat.

## Referències

* 1 2 3 «Can Jaume de la Punta». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 desembre 2012].
# Perlesta lagoi

Perlesta lagoi és una espècie d'insecte plecòpter pertanyent a la família dels pèrlids.

## Distribució geogràfica

Es troba a Nord-amèrica: Iowa, Illinois, Kentucky, Mississipi i Tennessee.

## Referències

* ↑ Banks, 1906. Canad. Ent. 38:222.
* ↑ uBio (anglès)
* ↑ Stark, 1989. Entomol. Scand. 20(3):283.
* 1 2 Catalogue of Life (anglès)
* ↑ The Taxonomicon (anglès)
* ↑ The University of Iowa (anglès)
* ↑ Just How Imperiled Are Aquatic Insects? A Case Study of Stoneflies (Plecoptera) in Illinois Arxivat 2010-06-15 a Wayback Machine. (anglès)
* ↑ Updates to the Stonefly Fauna of Illinois and Indiana (anglès)
* ↑ Stoneflies of Mississippi (anglès)
* ↑ Mississippi Natural Heritage Program (anglès)
* ↑ Stoneflies of the United States - Stoneflies of Mississippi (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ GBIF (anglès)
* ↑ Flyfishing Entomology - North American Stoneflies (anglès)
* ↑ NatureServe (anglès)
* ↑ Plecoptera Species File (Version 1.1/4.0) (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* DeWalt & Grubbs, 2011. Illiesia 7(3):35.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Stark, 2004. A: Stark & Armitage Dr. The stoneflies (Plecoptera) of eastern North America. Vol. II. Chloroperlidae, Perlidae, Perlodidae (Perlodinae). Ohio Biol. Surv. Bull. New Ser. 14(4):93.
* Tarter & C.H. Nelson, 2010. Ent. News 121(2):161.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. Arxivat 2022-10-17 a Wayback Machine.
# Edmund Spenser

Edmund Spenser (1552-1599) és un dels poetes del cànon anglès, conegut sobretot per la seva obra The Fairy Queen en honor d'Elisabet I d'Anglaterra. Personatge de cort, destaca per la innovació mètrica, recollint l'herència de Petrarca i adaptant-la a la poesia anglesa (amb una estrofa anomenada Spenserian stanza en honor seu).

## Obres més destacades

* The Shepheardes Calender
* The Faerie Queene
* Complaints
* Amoretti
* Epithalamion
# Akiva Schaffer

Akiva Daniel Schaffer (Berkeley, 1 de desembre de 1977) es un escriptor, director de cinema i actor estatunidenc. Va escriure per a Saturday Night Live i és membre de The Lonely Island, un grup de comèdia que va tindre èxit en Internet, que inclou l'exmembre de SNL Andy Samberg i a Jorma Taccone.
Schaffer prové d'una família jueva de Nova York. El 2000, es va graduar de la Universitat de Califòrnia, Santa Cruz en cinema.
El 2007, Schaffer guanyà un premi Emmy per la seua participació en la producció de "Dick in a Box". Va estar nominat a un Emmy per la cançó Motherlover.

## Premis

En 2007, Schaffer va guanyar un premi Emmy per la seua participació en la producció de "Dick in a Box". Va estar nominat a un Emmy per la cançó "Motherlover".

## Referències

* ↑ Townsend, Peggy. «Alumni Profile / 2000: Akiva Schaffer: It's all funny business for Saturday Night Live alum» (en anglès). [Consulta: 25 abril 2020].
* ↑ «Nominees/Winners» (en anglès). [Consulta: 26 febrer 2021].
* ↑ «Nominees/Winners» (en anglès). [Consulta: 26 febrer 2021].
# Milékhino

Milékhino (en rus: Милехино) és un poble de l'óblast de Kémerovo, a Rússia, que en el cens del 2010 tenia 80 habitants, pertany al districte de Mariïnsk.

## Referències

* ↑ «Определение высоты над уровнем моря по координатам». latlong.ru. Arxivat de l'original el 2018-08-26. [Consulta: 24 març 2014].
# Junciana

Junciana és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 105 | 100 | 105 | 87 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 13 agost 2021].
# Can Jaume Bo

Can Jaume Bo és una masia del municipi de Sant Joan Despí (Baix Llobregat) inclosa en l'Inventari del Patrimoni Arquitectònic de Catalunya.

## Descripció

És un edifici de planta rectangular, format per planta baixa i pis. La teulada és plana i presenta una torratxa de base rectangular fent al damunt un petit mirador i amb finestres sota arcs de mig punt. Pel darrere és voltada per una terrassa amb balustrada, suportada per columnes de fust llis i que fins fa pocs anys conservaven uns capitells jònics, que ara no es veuen, ja que han tapiat els espais entre columnes.

## Història

Quan ja s'anomenava Torre dels Pardals (al segle xix) era per tothom coneguda per Cal Jaume Bo. Jaume Albareda era el masover del mas propietat d'una família de Barcelona, i era conegut per la seva actitud amical i benèvola vers tothom. Aquí va néixer Enric Albareda, frare a Montserrat, net de Jaume Albereda i fill de Joan Albareda Camprubí, veí de Sant Feliu de Llobregat.
La finca ha estat propietat de la família Valon-Cunillera.

## Referències

* 1 2 3 «Can Jaume Bo». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Perlesta decipiens

Perlesta decipiens és una espècie d'insecte plecòpter pertanyent a la família dels pèrlids.

## Distribució geogràfica

Es troba des de l'est de Nord-amèrica fins als contraforts de les muntanyes Rocoses: Alabama, Arkansas, Colorado, Iowa, Illinois, Kentucky, Missouri, Nevada, Dakota del Nord, Nebraska, Nou Mèxic, Ohio, Oklahoma, Pennsilvània, Dakota del Sud, Texas, Virgínia, Wisconsin i Wyoming.

## Referències

* ↑ Banks, 1906. Canad. Ent. 38:222.
* ↑ uBio (anglès)
* ↑ Walsh, 1862. Proc. Acad. Nat. Sci. Phila. 1862 14:364.
* 1 2 3 Catalogue of Life (anglès)
* ↑ The Taxonomicon (anglès)
* ↑ A Review of Stonefly (Insecta; Plecoptera) Taxonomic Research in Alabama, with New State Records and an Updated Checklist (anglès)
* ↑ Stoneflies of the United States - Stoneflies of Colorado (anglès)
* ↑ The University of Iowa (anglès)
* ↑ A Review of the Stoneflies of the Rock River, Illinois Arxivat 2016-03-03 a Wayback Machine. (anglès)
* ↑ Checklist of Known Illinois Plecoptera (Stoneflies) (anglès)
* ↑ Pennsylvania Aquatic Insects Arxivat 2016-03-05 a Wayback Machine. (anglès)
* ↑ The Aquatic Invertebrates of Texas (anglès)
* ↑ Stoneflies of the United States - Stoneflies of Wisconsin (anglès)
* ↑ GBIF (anglès)
* ↑ Flyfishing Entomology - North American Stoneflies (anglès)
* ↑ Plecoptera Species File (Version 1.1/4.0) (anglès)
* ↑ NatureServe (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Claassen, 1940. Mem. Cornell agric. Exp. Sta. 232:147.
* DeWalt & Grubbs, 2011. Illiesia 7(3):35.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Grubbs, 2011. 7(2):26.
* Illies, 1966. Das Tierreich 82:347.
* Needham & Claassen, 1925. The Thomas Say Foundation II:158.
* Stark, 1989. Entomol. Scand. 20(3):271.
* Tarter & C.H. Nelson, 2010. Ent. News 121(2):161.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. Arxivat 2022-10-17 a Wayback Machine.

## Enllaços externs

* Insect Images (anglès)
# Thomas (Oklahoma)

Thomas és una ciutat dels Estats Units a l'estat d'Oklahoma. Segons el cens del 2000 tenia 1.238 habitants.

## Demografia

Segons el cens del 2000, Thomas tenia 1.238 habitants, 486 habitatges, i 337 famílies. La densitat de població era de 401,7 habitants per km².
Dels 486 habitatges en un 31,7% hi vivien nens de menys de 18 anys, en un 56,4% hi vivien parelles casades, en un 10,3% dones solteres, i en un 30,5% no eren unitats familiars. En el 28,6% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,99.
Per edats la població es repartia de la següent manera: un 25,8% tenia menys de 18 anys, un 6,9% entre 18 i 24, un 23,5% entre 25 i 44, un 21,1% de 45 a 60 i un 22,6% 65 anys o més.
L'edat mediana era de 41 anys. Per cada 100 dones de 18 o més anys hi havia 83,6 homes.
La renda mediana per habitatge era de 30.083 $ i la renda mediana per família de 36.667 $. Els homes tenien una renda mediana de 30.000 $ mentre que les dones 17.440 $. La renda per capita de la població era de 15.693 $. Entorn del 13% de les famílies i el 17,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thomas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Thomas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# José Ramón de la Fuente

José Ramón de la Fuente (natural de Santa Cristina d'Aro) és un exporter i entrenador de porters català. Conegut sobretot per la seva tasca com a entrenador, és l'entrenador de porters del FC Barcelona. Va ser nomenat quan l'entrenador del Barça era Tito Vilanova, i des d'aleshores ha mantingut el seu paper a despit de tots els canvis d'entrenador posteriors.

## Carrera com a jugador

Fuente va jugar al FC Barcelona B la temporada 1994-95.

## Carrera com a entrenador

De la Fuente es va retirar mentre jugava a l'Écija Balompié, i va començar la seva carrera d'entrenador amb l'Écija el 2006. Ha entrenat equips com l'Hèrcules CF (2008-09), el Racing FC Union Luxembourg com a entrenador ajudant (2009-10), el Gimnàstic de Tarragona (2010-11) i novament l'Hèrcules (2011-12).

## Referències

* ↑ «Còpia arxivada». Arxivat de l'original el 2013-07-21. [Consulta: 27 agost 2022].

## Enllaços externs

* José Ramón de la Fuente a BDFutbol
# Cispadana

«Cispadana» té aquests significats:
* República Cispadana o Repubblica Transpadana, estat satèl·lit de la Primera República Francesa que va existir al nord de la península Itàlica entre 1796 i 1797.
* Gàl·lia Cispadana, antiga regió d'Itàlia compresa dins la més general de Gàl·lia Cisalpina.
# Roca de les Dotze

La Roca de les Dotze és una muntanya de 1.110 metres al municipi de la Morera de Montsant, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Asbjørn Kragh Andersen

Asbjørn Kragh Andersen (Strib, municipi de Middelfart, 9 d'abril de 1992) fou un ciclista danès professional des del 2012 i fins al 2022.
El 2014 va ser expulsat de la Volta a Portugal degut a una baralla amb el ciclista espanyol Vicente García de Mateos.
El seu germà Søren també competeix professionalment.

## Palmarès

* 2010
** 1r a la Gran Premi Herning júnior
** Vencedor d'una etapa de la Cursa de la Pau júnior
** Vencedor d'una etapa del Sparkassen Münsterland Giro júnior
* 2011
** Vencedor d'una etapa de la Gran Premi de Dinamarca júnior
* 2013
** 1r a la Fyen Rundt
** Vencedor d'una etapa de la Cursa de la Pau sub-23
* 2014
** Vencedor d'una etapa de la Szlakiem Grodów Piastowskich
* 2015
** 1r al Gran Premi Ringerike
** 1r al Gran Premi Herning
** Vencedor d'una etapa del Tour de Loir i Cher
** Vencedor d'una etapa de la Fletxa del sud
** Vencedor d'una etapa de la París-Arràs Tour
* 2016
** Vencedor d'una etapa del Tour dels Fiords
* 2018
** 1r al Tour de Loir i Cher

## Referències

* ↑ «Ciclobreves internacionales octubre 2022» (en castellà). ciclo21, 24-10-2022. [Consulta: 11 desembre 2022].
* ↑ «García de Mateos y Kragh, expulsados de la Vuelta a Portugal tras pelearse». mundodeportivo.com, 06-08-2014 [Consulta: 20 febrer 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Asbjørn Kragh Andersen a ProCyclingStats
# Municipi de Sigulda

El municipi de Sigulda (en letó: Siguldas novads) és un dels 36 municipis de Letònia, que es troba localitzat al centre del país bàltic, i que té com a capital la localitat de Sigulda. El municipi va ser creat després d'una reorganització territorial del 2020.

## Ciutats i zones rurals

* Allažu pagasts (zona rural)
* Mores pagasts (zona rural)
* Sigulda (ciutat)
* Siguldas pagasts (zona rural)

## Població i territori

La seva població està composta per un total de 6.057 persones (2009). La superfície del municipi té uns 359,9 kilòmetres quadrats, i la densitat poblacional és de 48,84 habitants per kilòmetre quadrat.

## Referències

* ↑ «Saeima finally approves major regional reforms» (en anglès). Eng.LSM.lv (Latvian Public Broadcasting), 11-06-2020 [Consulta: 11 juliol 2023].
* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 21 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 21 gener 2015].